พอดีกินแผงแรก แล้วมีประจำเดือนมาแค่สามวัน กินยาคุมไปวันที่สามตอนดึกแล้วพบว่าประจำเดือนหมดแล้ว แล้วกินไปได้ห้าวัน ก็มีเพศสัมพันธ์ปล่อยใน แล้ววันที่มีเพศสัมพันธุ์ไม่ได้กินยา แต่มากินอีกวันสองเม็ดแล้วก็กินวันถัดมาอีกหนึ่งวัน แล้วหยุดกินไม่ได้กินต่อ มีโอกาสเสี่ยงไหมคะ
สวัสดีค่ะ napaในกรณีนี้ที่กินยาไม่ครบแผง จะไม่ได้ประสิทธิภาพในการคุมกำเนิด มีโอกาสตั้งครรภ์ค่ะแนะนำว่าถ้ายังหยุดยาไปไม่เกิน 2 วันให้รีบกินชดเชย โดยอาจจะต้องกิน 2 เม็ดภายในวันเดียว และกินเม็ดในแผงที่เหลือต่อไปตามปกติ แต่ถ้าหยุดมาเกิน 2 วันแล้ว และเป็นเพศสัมพันธ์ที่ผ่านมาเกิน 72 ชั่วโมง อาจจะไม่มีข้อบ่งชี้ในการใช้ยาคุมใดๆอีกแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ โดยการกินยาคุมแบบแผงต้องกินให้ครบแผงจึงจะได้ประสิทธิภาพค่ะ